**Moholy-Nagy Művészeti Egyetem**

**Tájékoztató a mesterképzésben részt vevő hallgatók diplomára való felkészülésének menetrendjéről, és a védés legfontosabb kérdéseiről**

**hallgatói tájékoztató**

**2014/2015**

**Tartalom**

[Alapgondolatok 3](#_Toc403744147)

[menetrend a 2014/2015-ös akadémiai évre 4](#_Toc403744148)

[konzultációk – szakdolgozat és mestermunka témájáról 4](#_Toc403744149)

[MA képzés, diploma adatlap – szakdolgozat és mestermunka cím és téma bejelentése 4](#_Toc403744150)

[prezentációk határnapjai 5](#_Toc403744151)

[az alkotó szakokon 5](#_Toc403744152)

[Designelmélet MA szakon 5](#_Toc403744153)

[Design- és művészetmenedzsment és Design- és vizuális művészet-tanár szakokon 5](#_Toc403744154)

[minőségbiztosítási, köztes értékelések – prezentációk és a diplomafeladatok értékelése 5](#_Toc403744155)

[szakdolgozat leadás végső határideje 6](#_Toc403744156)

[az alkotó szakokon 6](#_Toc403744157)

[Designelmélet MA szak 6](#_Toc403744158)

[Design- és művészetmenedzsment és Design- és vizuális művészet-tanár szakokon 6](#_Toc403744159)

[mestermunka leadás végső határideje az alkotó szakokon 7](#_Toc403744160)

[védés 7](#_Toc403744161)

[Fogalmak 8](#_Toc403744162)

[abszolutórium 8](#_Toc403744163)

[záróvizsga (szakdolgozat és mestermunka védése) 8](#_Toc403744164)

[szakdolgozat és mestermunka viszonya 8](#_Toc403744165)

[diplomafeladat 8](#_Toc403744166)

[MA alkotó szakokon 8](#_Toc403744167)

[Design- és művészetmenedzsment MA, Design- és vizuális művészet-tanár MA szakokon 8](#_Toc403744168)

[Designelmélet MA szakon 8](#_Toc403744169)

[témavezető 8](#_Toc403744170)

[konzulens 9](#_Toc403744171)

[szakértő 9](#_Toc403744172)

[opponens 9](#_Toc403744173)

[záróvizsga bizottság 9](#_Toc403744174)

[MA alkotó szakokon 9](#_Toc403744175)

[Designelmélet, design- és művészetmenedzsment, Design- és vizuális művészet-tanár szakokon 9](#_Toc403744176)

[a záróvizsga eredménye a 2013/14. akadémiai év diplomaidőszakában, illetve az után záróvizsgázó hallgatók esetében 10](#_Toc403744177)

[MA alkotó szakokon 10](#_Toc403744178)

[Designelmélet szakon 10](#_Toc403744179)

[Design- és művészetmenedzsment, Design- és vizuális művészet-tanár szakokon 10](#_Toc403744180)

[Elégtelen teljesítmény esetén 10](#_Toc403744181)

# Alapgondolatok

Az alkotó szakokon az egységes diplomamunka két pilléren nyugszik. Az egyik pillér a kontextust tisztázó, abból kiinduló *szakdolgozat*, míg a másik pillér a *mestermunka*, és annak *műleírása.*

Az elméleti szakokon a diplomamunka egységét a szakdolgozat és a szakmai portfolió, illetve a szakdolgozat és a szakdolgozat tárgyának történeti, elméleti és kutatástörténeti kontextusa jelenti.

Az alábbi tájékoztató a teljes diplomafolyamat feltérképezésével, és kibontásával kíván az oktatók segítségére lenni a közös célok sikeres elérése érdekében.

# menetrend a 2014/2015-ös akadémiai évre

## konzultációk – szakdolgozat és mestermunka témájáról

* **2014. szeptemberétől** – a konzultációk a hallgatókkal.
* A **konzultációk feladata** tisztázni:
  + tartalmilag: a szakdolgozat és a mestermunka lényegi kérdéseit
  + formailag (az alábbi adatokat a témabejelentőre kell közt – rögzíteni):
    - a szakdolgozat címét, témáját,
    - a mestermunka címét és témáját, valamint
    - a témavezető személyét,
    - a konzulens(ek) személyét,
    - a szakdolgozat és a mestermunka formai kérdéseit.
* A konzultációk szervezői az intézetigazgatók és a tanszékvezetők.
* A konzultációknak része a szakon, intézeten belüli, illetve az intézetek közti egyeztetés.
* A hallgató is lehet kezdeményező a konzultációs folyamatban.

## MA képzés, diploma adatlap – szakdolgozat és mestermunka cím és téma bejelentése

* A témabejelentő lapon a témavezető kiválasztását az érintett intézetigazgatók konszenzussal hagyják jóvá.
* A témabejelentő lapon az szakdolgozati konzulens személyét a témavezető és az Elméleti Intézet igazgatója hagyja jóvá.
* A témabejelentő lapon a mestermunka konzulensének személyét a témavezető és a tanszék-, vagy stúdióvezető javaslatára az intézet igazgató hagyja jóvá. Megjegyzendő, hogy **lehetőség van arra, hogy a diploma témavezetője lássa el egy személyben a mestermunka-konzulensi feladatokat is**, nem kötelező tehát külön mestermunka-konzulens választása.
* A cím és témabejelentő formanyomtatványt az ETR felületéről a ’Dokumentumok’ / ’MA\_diploma\_2015’ / ’diploma adatlap sablonok’ elérési útvonalon lehetséges letölteni.
* A **témabejelentő lapok leadása**:
  + **alkotó szakokon – 2014. november 24. és december 19. közt**
  + **elméleti szakokon – 2014. december 1-jéig**
* A kitöltött, aláíratott, aláírt diploma adatlapot a fenti időszakban kell leadni a szak szerint illetékes intézet titkárságán. A záróvizsga halasztó hallgatók eddig az időpontig jelezhetik 2015. évi diplomázási szándékukat megerősítve a szakdolgozat és mestermunka címét/témáját.
* **2015. január 15-ig** az intézeti titkárság az ETR dokumentumtárában közzéteszi a témabejelentők adatait.

## prezentációk határnapjai

#### az alkotó szakokon

* **2015. március 2-27.** – a szakdolgozat prezentációi
* **2015. április 13. –** sikertelen szakdolgozati prezentáció esetén a pótprezentáció végső határideje
* **2015. április 13-17-ig** – a mestermunka prezentációi
* **2015. május 6.** - sikertelen mestermunka prezentáció esetén a pótprezentáció végső határideje

#### Designelmélet MA szakon

* **2015. március 27-ig** – a szakdolgozat prezentációi
* **2015. április 13. –** sikertelen szakdolgozati prezentáció esetén a pótprezentáció végső határideje

#### Design- és művészetmenedzsment és Design- és vizuális művészet-tanár szakokon

* a szakdolgozat prezentációi és pótprezentációi – szakos döntés szerinti határidővel

## minőségbiztosítási, köztes értékelések – prezentációk és a diplomafeladatok értékelése

* A hallgató utolsó féléves teljesítményét, a konzultációk során létrehozott munkákat a témavezető és a prezentációt megtekintő szakmai bizottság három alkalommal értékeli. E három: **1) a prezentáció, 2) az esetleges pótprezentáció**, és végül **3) a „Diploma előkészítő prezentácós- és gyakorlati modul”, „Szakdolgozati-konzultáció”, „Mestermunka” és „Szakdolgozat” megnevezésű kurzusok kredittel, jeggyel történő értékelése**. Fontos azonban kiemelni, hogy diplomafeladat végső értékelése nem e három formában, nem a témavezető, nem a prezentációkat bíráló szakmai bizottság által, hanem a védés alkalmával a záróvizsgabizottság döntésével születik meg. Ezeknek a munka folyamatába beépített előzetes értékeléseknek minőségbiztosítási szerepük van. Mindhárom értékelés a munkát csak időarányosan tudja mérni, hiszen a munkák végső leadási határideje ezek után van. Itt kell újra rögzíteni, hogy a végleges, leadott diplomafeladat egyetlen valós értékelője a záróvizsgabizottság.
* A **prezentáció** az első a három közbenső minőségbiztosítási fokozat közül, amely egy időarányos készültségű munkát mér. A prezentációt a szakmai testület a diploma-adatlapon értékeli. Az értékelésben egyértelműen írásban közölni kell, hogy a hallgató időarányosan mért teljesítményét, prezentációját a bizottság elfogadta, vagy nem fogadta el, ez utóbbi esetben pótprezentációra kötelezte a hallgatót. A prezentáció értékelését a hallgató aláírásával veszi tudomásul az adatlapon.
* A **pótprezentáció** a második közbenső értékelés, ha a hallgató eredeti prezentációját a szakmai testület nem fogadta el. A pótprezentációkat a fentiekhez hasonlóan a szakmai testület a diploma-adatlapon írásban értékeli. A hallgató az értékelést az adatlapon aláírásával veszi tudomásul. Az értékelésben alapvetően két kategóriában kell itt fogalmazni:

1. A hallgató pótprezentációját a bizottság időarányos teljesítménynek elfogadja.
2. A hallgató pótprezentációját a bizottság nem fogadja el. Fontos jelezni, hogy ez egyben azt jelenti, hogy a szorgalmi időszak végén a szakdolgozati kurzusokra (**„Szakdolgozati-konzultáció” és „Szakdolgozat”**) illetve a mestermunkához kapcsolódó (**„Diploma előkészítő prezentácós- és gyakorlati modul” és „Mestermunka”)** kurzusokra a hallgató elégtelen minősítést fog kapni. Ezzel e kurzusokat nem fogja tudni ebben a szemeszterben teljesíteni, így a hallgató nem szerez az abszolutóriumot. Az elutasító döntést az adatlapon kell rögzíteni.

* A harmadik lépés (alapesetben, ha nincs pótprezentáció, akkor második) a fent többször említett szakdolgozati kurzusok (**„Szakdolgozati-konzultáció” és „Szakdolgozat”**) illetve a mestermunkához kapcsolódó (**„Diploma előkészítő prezentácós- és gyakorlati modul” és „Mestermunka”)** kurzusok értékelése a szorgalmi időszak végén.
* Az e kurzusokhoz kapcsolódó gyakorlati jegyet **2015. május 15-ig** kell az azokat jegyző oktatóknak rögzíteniük.
* Amennyiben a kurzusokat jegyző oktató úgy látja, hogy a munka nem üti meg az előzetesen a követelményrendszerben jelzett szakmai színvonalat, lehetősége van a kurzusokat elégtelenre/nem megfeleltre értékelni akkor is, ha korábban a hallgató időarányos teljesítményét a prezentációval a szakmai testület elfogadta. Ez a döntés azt eredményezi, hogy a hallgató ezeket a kurzusokat nem teljesíti ebben a szemeszterben, így nem szerzi meg az abszolutóriumot. Ha a hallgató pótprezentációját a szakmai testület elutasította, akkor a megfelelő kurzusokra ’elégtelen’ illetve ’nem felelt meg’ értékelést kap.

## szakdolgozat leadás végső határideje

#### az alkotó szakokon

* **2015. április 17.** – szakdolgozat leadás. A záróvizsga halasztó hallgatók eddig az időpontig az Elméleti Intézetbe leadandó nyilatkozattal megerősíthetik, hogy az előző év(ek)ben leadott szakdolgozatukat kívánják megvédeni, vagy leadják szakdolgozatukat.
* **2015. április 30-ig. –** A szakdolgozatok megküldése az opponenseknek

#### Designelmélet MA szak

* **2015. ápr. 30.** – szakdolgozat leadás

#### Design- és művészetmenedzsment és Design- és vizuális művészet-tanár szakokon

* **2015. május 15.** – szakdolgozat leadás

## mestermunka leadás végső határideje az alkotó szakokon

* **A szakos védést megelőző 8. munkanapig**.
* A záróvizsga halasztó hallgatók eddig az időpontig megerősíthetik, hogy az előző év(ek)ben leadott mestermunkájukat kívánják megvédeni/leadják mestermunkájukat.
* A mestermunkák leadási formátumát a szaktanszékek határozzák meg.

## védés

* **2015. május 26. – június 17.** diplomaidőszak

## Fogalmak

### abszolutórium

A tantervben előírt vizsgák eredményes letételét és más tanulmányi követelmények teljesítését megszerzését igazolja. A záróvizsgára bocsátás feltétele az abszolutórium megszerzése.

### záróvizsga (szakdolgozat és mestermunka védése)

A záróvizsga az oklevél megszerzéséhez szükséges ismeretek, készségek és képességek ellenőrzése és értékelése. Ennek során a hallgatónak arról is tanúságot kell tennie, hogy a tanult ismereteket alkalmazni tudja. A záróvizsga a tantervben meghatározottak szerint több részből, az alkotó szakokon a szakdolgozat és a mestermunka megvédéséből áll. Az alkotó szakokon a szakdolgozat és a mestermunka védése egy időben történik. A záróvizsga az abszolutórium megszerzését követő vizsgaidőszakban a hallgatói jogviszony keretében, majd a hallgatói jogviszony megszűnése után, egy későbbi vizsgaidőszakban is letehető.

### szakdolgozat és mestermunka viszonya

Az alkotó szakokon az egységes diplomafeladatnak két része van: szakdolgozat, valamint a mestermunka és a hozzá kapcsolódó műleírás. A diplomafeladat egységes megoldását a témavezető koordinálja a szakdolgozati és mestermunka konzulensének közreműködésével.

### diplomafeladat

#### MA alkotó szakokon

* mestermunka és a hozzá kapcsolódó műleírás
* szakdolgozat

#### Design- és művészetmenedzsment MA, Design- és vizuális művészet-tanár MA szakokon

* szakdolgozat
* szakmai portfolió

#### Designelmélet MA szakon

* szakdolgozat
* a szakdolgozat tárgyának történeti, elméleti és kutatástörténeti kontextusát számon kérő vizsga

### témavezető

A diplomafeladatban a munka általános felelőse. A mestermunka és a szakdolgozat konzulensével egyeztetve koordinálja a diplomafeladat elvégzését. A témavezetőt az intézeti tanszékvezetők/stúdióvezetők javaslata alapján az érintett intézetigazgatók konszenzussal bízzák meg oly módon, hogy egy témavezető ötnél több témát nem vállalhat. Ez alól egyedi esetekben a rektor adhat felmentést. A szakdolgozat és a mestermunka témavezetője azonos. A témavezető a témabejelentőt aláírásával látja el. **Van lehetőség arra, hogy a diploma témavezetője egy személyben ellássa a mestermunka-konzulensi feladatokat is, nem kötelező tehát mestermunka-konzulens választása.**

### konzulens

A diplomamunka megvalósításának folyamatában minden hallgatónak egy témavezetője és egy vagy két konzulense van: egy konzulens a szakdolgozat-, egy esetleges másik konzulens a mestermunka feladataiban a hallgatóval együttműködő tanár.

### szakértő

A mestermunka és a szakdolgozat folyamatában a hallgatóval együttműködő, speciális ismeretek átadásában segítő szakember.

### opponens

A szakdolgozat és a mestermunka bírálója, a szakterület elismert szakembere. Az opponensek feladata az intézetek által megadott időpontig a szakdolgozat, illetve mestermunka szöveges értékelését elvégezni, egyben lehetősége van legfeljebb két szakmai kérdést a bírálathoz mellékelni, és a szak szerint illetékes intézetnek leadni. Az opponens nem ajánlhat az általa bírált munkára jegyet. Az opponenseknek a záróvizsga előtt legalább egy héttel biztosítani kell a szakdolgozat illetve a mestermunka és a műleírás megismerhetőségét.

### záróvizsga bizottság

Legalább egy tagja egyetemi vagy főiskolai tanár, illetve egyetemi vagy főiskolai docens. A témavezető, a konzulens és az opponens nem lehet a záróvizsga-bizottság tagja.

#### MA alkotó szakokon

A záróvizsga bizottság öt fős, amelynek tagjait – az érintett intézetigazgatók javaslatára – a rektor bízza meg. A bizottságot úgy kell összeállítani, hogy a bizottság – az egyetemmel közalkalmazotti jogviszonyban nem álló – tagjainak létszáma legalább egy fővel meghaladja az egyetemmel közalkalmazotti jogviszonyban álló bizottsági tagok létszámát; valamint a bizottságnak legalább egy tagja az elméleti terület képviseletében, legalább 3 tagja pedig az alkotói terület képviseletében kapjon megbízást.

#### Designelmélet, design- és művészetmenedzsment, Design- és vizuális művészet-tanár szakokon

a szakdolgozat és a portfólió 3 fős az adott szakterület képviselőiből álló bizottság előtti megvédéséből áll. A bizottság tagjait az Elméleti Intézet igazgatójának javaslatára a rektor bízza meg. A bizottságot úgy kell összeállítani, hogy a bizottság – az egyetemmel közalkalmazotti jogviszonyban nem álló – tagjainak létszáma legalább egy fővel meghaladja az egyetemmel közalkalmazotti jogviszonyban álló bizottsági tagok létszámát

### a záróvizsga eredménye a 2013/14. akadémiai év diplomaidőszakában, illetve az után záróvizsgázó hallgatók esetében

#### MA alkotó szakokon

A záróvizsga eredménye a szakdolgozat és a mestermunkára adott jegy átlagolása után az alábbi:

* 5, vagy 4,5 átlag esetében kiváló
* 4, vagy 3,5 átlag esetében jó
* 3, vagy 2,5 átlag esetében közepes
* 2 átlag esetében elégséges”

Az oklevél minősítése megegyezik a záróvizsga-eredményével.

#### Designelmélet szakon

A designelmélet szakon a záróvizsga eredményét a szakdolgozatra, annak védésére és a szakdolgozat történeti, elméleti és kutatástörténeti kontextusának számonkérésére adott osztályzat átlaga adja a következő súlyozás szerint:

- szakdolgozatra adott osztályzat: 50%

- szakdolgozat védésére adott osztályzat: 25%

- történeti és elméleti vizsga: 25%

#### Design- és művészetmenedzsment, Design- és vizuális művészet-tanár szakokon

A design- és művészetmenedzsment valamint a design- és vizuális művészet-tanár szakon a záróvizsga eredményét a szakdolgozatra és a portfólióra adott osztályzat, valamint a szakdolgozat védésére és a portfolió védésére adott osztályzatok egyszerű számtani átlaga adja az alábbiak szerint:

**minősítések az elméleti MA szakok esetében**

A designelmélet, a design- és művészetmenedzsment valamint a design- és vizuális művészet-tanár szakok esetében a záróvizsga és az oklevél esetében a számított számtani átlag alapján kiadandó minősítések:

* 4,50 – 5,00 kiváló
* 3,50 – 4,49 jó
* 2,50 – 3,49 közepes
* 2,00 – 2,49 elégséges

### Elégtelen teljesítmény esetén

A záróvizsga sikertelen, ha valamelyik, vagy mindkét elemének értékelése elégtelen. A sikertelen záróvizsga-részt, illetve a sikertelen záróvizsgát a hallgató egy alkalommal javíthatja. A sikertelen záróvizsga-rész kapcsán a hallgatónak új szakdolgozat-, ill. új mestermunka- témát kell választania. Amennyiben a javító záróvizsga is eredménytelen volt, úgy a hallgató kérelmére, az illetékes oktatási szervezeti egység vezetője véleményének meghallgatásával, a rektor egy alkalommal újabb javító záróvizsga letételét engedélyezheti. A javító záróvizsgát a következő záróvizsga-időszakban kell letenni.

**A mesterképzésben részt vevő hallgatók tanulmányainak befejezésével kapcsolatos rendelkezések részletesen a KTVSz VI/A. részében, a 22/A §-tól a 22/E §-ig olvashatók. A dokumentum az ETR dokumentumtárában is elérhető.**